**Volebný poriadok**

 **Snemu OkO SPZ Zlaté Moravce konaného dňa 8.4.2022**

**Návrh**

**s platnosťou schválením snemu**

Predstavenstvo OkO SPZ Zlaté Moravce predkladá tento volebný poriadok prejednaný na svojom pracovnom zasadnutí v zmysle čl. 8 Organizačného a rokovacieho poriadku SPZ.

**I.**

**Spoločné ustanovenia**

1. Snem volí na päťročné funkčné obdobie predstavenstvo OkO a dozornú radu OkO v počte a spôsobom, na ktorom sa uznesie. Menovite volí do funkcie predsedu, tajomníka OkO a predsedu DR OkO.
2. Snem volí delegátov na snem SPZ a jeho náhradníka podľa kľúča stanoveného radou SPZ a svojho zástupcu a jeho náhradníka do zboru zástupcov do rady SPZ.
3. Snem volí z radov delegátov s hlasom rozhodujúcim.
4. O navrhovaných kandidátoch a delegátoch sa hlasuje jednotlivo.
5. Voľby sa môžu uskutočniť dvomi spôsobmi, a to:
* verejným hlasovaním zdvihnutím ruky alebo
* tajným hlasovaním hlasovacími lístkami.

 O spôsobe volieb sa rozhodne hlasovaním nadpolovičnou väčšinou prítomných

 členov oprávnených voliť.

1. Pred uskutočním voľby podá mandátová komisia správu o účasti na sneme OkO SPZ s konštatovaním, či je snem OkO SPZ uznášaniaschopný v súlade so Stanovami SPZ.
2. Každý kandidát môže byť volený len s jeho súhlasom.
3. Volebná komisia predloží návrh kandidátky na voľby členov predstavenstva OkO, dozornej rady OkO, zástupcu OkO do zboru zástupcov rady SPZ, návrh delegáta a náhradníka na snem SPZ a kandidátov do vrcholných orgánov SPZ. V prípade doplňujúcich návrhov kandidátov z radov delegátov sa najskôr hlasuje za návrh volebnej komisie.
4. Pred uskutočnením voľby musia byť navrhovaní kandidáti predstavení snemu OkO s krátkymi charakteristikami vystihujúcimi ich predpoklady vykonávať volenú funkciu. Súčasťou charakteristiky je uvedenie veku, povolania, doby členstva a dobu a druhu vykonávaných funkcií v SPZ. Toto ustanovenie sa nevzťahuje na znovuzvolených kandidátov.
5. Počet delegátov na snem určuje Rada SPZ.
6. Pri odvolaní člena orgánu z funkcie sa postupuje ako pri voľbe s výnimkou odvolania z funkcie v disciplinárnom konaní.
7. Voľby zabezpečuje volebná komisia a riadi ich predseda volebnej komisie.
8. Právo voliť je neprenosné, každý člen (delegát) volí osobne. Zastúpenie nie je prípustné.
9. Zvolené orgány môžu počas svojho volebného obdobia kooptovať nových funkcionárov, o ktorých sa bude hlasovať na najbližšom sneme OkO.

**II.**

**Volebný poriadok pre verejnú voľbu**

1. Snem OkO hlasuje o každom kandidátovi zvlášť. Zvolený je ten kandidát, za ktorého hlasovala nadpolovičná väčšina členov (delegátov) oprávnených voliť t.j. hlasom rozhodujúcim.
2. Bezprostredne po voľbe predsedu OkO, tajomník OkO a predsedu DR OkO sa pokračuje vo voľbe ďalších funkcionárov.
3. Výsledky volieb zaznamenáva návrhová komisia, ktorá ich uvedie v uznesení.

**III.**

**Volebný poriadok pre tajnú voľby**

1. Pri tajnej voľbe sa hlasuje pomocou hlasovacieho lístka, na ktorom sú uvedené priezviska a mená kandidátov v abecednom poradí. Pred menom každého kandidáta je uvedené poradové číslo. Presný čas zahájenia a ukončenia volieb vyhlási predseda volebnej komisie.
2. V prípade menšieho počtu kandidátov môže byť hlasovací lístok spoločný pre voľbu členov dozornej rada a delegátov na Snem SPZ. V prípade takéhoto hlasovacieho lístka musia byť jednotlivé kandidátky výrazné oddelené. V prípade väčšieho počtu kandidátov môžu byť hlasovacie lístky na voľbu členov predstavenstva, dozornej rady a delegátov na Snem SPZ farebne rozlíšené.
3. Každý člen oprávnený voliť obdrží od volebnej komisie jeden hlasovací lístok pre každú voľbu alebo jeden spoločný hlasovací lístok.
4. Každý člen (delegát) prejaví vôľu dať kandidátovi svoj hlas tak, že zakrúžkuje pri jeho mene poradové číslo, pričom môže označiť najviac toľko kandidátov ako rozhodol snem podľa bodu 1.10.
5. Hlasovací lístok je platný, ak sú na ňom zakrúžkované poradové číslo pri mene najmenej jedného a najviac takého počtu kandidátov tak, ako je uvedené v bode 3.4. Hlasovacie lístky neupravené, alebo inak upravené, sú neplatné.
6. Volebná komisia po ukončení volieb vytriedi neplatné hlasovacie lístky, zistí ich počet a tento zapíše do zápisnice z volieb. Taktiež spočíta platné hlasy a výsledok zapíše do zápisnice z volieb.
7. Zvolení sú tí kandidáti, ktorí získavajú najvyšší počet hlasov.
8. Ak nebude zvolený stanovaný počet členov predstavenstva, dozornej rady alebo delegátov na Snem SPZ, doplňovacia voľba sa uskutoční verejných hlasovaním.
9. V doplňovacej voľbe sa hlasuje o kandidátoch v poradí podľa počtu hlasov získaných v tajnej voľbe, a to tak, že ako o prvom sa hlasuje o tom kandidátovi, ktorý získal najviac hlasov v tajnej voľbe.
10. Zvolený je ten kandidát, za ktorého hlasovala nadpolovičná väčšina členov oprávnených hlasovať. Po skončení sčítania hlasov predseda volebnej komisie uloží hlasovacie lístky do obálok a zapečatí ich. Oboznámi komisiu so zápisnicou z volieb. Na žiadosť člena komisie, ktorý má výhrady k textu zápisnice je predseda volebnej komisie povinný jeho stanovisko uviesť do zápisnice.
11. Členovia volebnej komisie schvália hlasovaním zápisnicu z volieb. Schválenú zápisnicu členovia komisie overia svojimi podpismi.
12. Predseda volebnej komisie oboznámi snem OkO o výsledku volieb prečítaním zápisnice, s výsledkom hlasovania o nej a s prípadnými výhradami členov volebnej komisie.
13. Snem OkO schvaľuje výsledky volieb v uznesení snemu OkO.
14. Zapečatené obálky a zápisnica volebnej komisie sú súčasťou zápisnice snemu OkO.

Ing .Soňa Skalická

 predseda OkO SPZ